אשרה גז-איזנשטיין

אשרה גז-איזנשטיין (נולדה ב-2 בינואר 1967) היא עורכת דין ישראלית. החל מ-2017 מכהנת כפרקליטת מחוז תל אביב (פלילי) בפרקליטות המדינה.

== ביוגרפיה ==
נולדה לדוד וחנה גז. בעלת תואר ראשון במשפטים מאוניברסיטת בר-אילן, ותואר שני במשפט ציבורי מאוניברסיטת תל אביב בשיתוף עם אוניברסיטת נורת'ווסטרן בשיקגו.<ref>ראו: [https://finance.tau.ac.il/sites/finance.tau.ac.il/files/media_server/Graphic-design/Northwestern_LRZ.pdf תוכנית תל אביב – Nortewestren: תואר מוסמך במשפט ציבורי], בוגרי מחזור 6 תשע"ב, עמ' 33.</ref>

=== פרקליטות המדינה ===
בשנת 1990 החלה לעבוד כמתמחה בפרקליטות מחוז תל אביב (פלילי), והחל מ-1992 כפרקליטה במחוז. כיהנה כראש תחום (פלילי) וראש צוות פרקליטים. במסגרת תפקידה ניהלה תיקים רבים במהלך השנים, בהם תיקי פשיעה חמורה, בין היתר נגד העבריינים יוסי ורוני הררי, יצחק מכני שרצח את מרק פורן מזכיר ארגון נכי צה"ל,<ref>[https://www.psakdin.co.il/Court/הכרעת-דין-בעניין-נאשם-ברצח-מזכיר-ארגון-נכי-צה%22ל הכרעת דין בעניין נאשם ברצח מזכיר ארגון נכי צה"ל], באתר פסק דין.</ref> מני עמיאל שסייע לרצח את אבי אוחיון,<ref></ref> תיק רצח הקשישה שושנה לוי,<ref>[https://www.psakdin.co.il/Court/הרשעה-ברצח-של-קשישה-כבת-75-במהלך-שוד-אלים-שבוצע-בביתה-ביפו הרשעה ברצח של קשישה כבת 75 במהלך שוד אלים שבוצע בביתה ביפו], באתר פסק דין.</ref> ועוד. כן ניהלה תיקי מרמה וצווארון לבן, בין היתר נגד יעקב שפירא שהיה מנהל רשת מוסדות חינוך של בני עקיבא ברעננה.

התיק המרכזי בה נקשר שמה של גז-איזנשטיין היה הרצח בברנוער. גז-איזנשטיין הייתה הפרקליטה המלווה בתיק, ובהמשך התובעת שהגישה את כתב האישום נגד חגי פליסיאן באשמת הרצח. במהלך המשפט התברר כי עד המדינה בתיק, זאור (זוהר) חנקישייב, שגויס על ידי המשטרה, סיפק מידע כוזב. התיק קרס ובוטל בהובלתה של גז-איזנשטיין. חרף המבוכה במערכת התביעה והביקורת הציבורית,<ref></ref> זכתה גז-איזנשטיין בשבחים על ביטול התיק מפרקליט המדינה שי ניצן<ref></ref><ref>[https://twitter.com/justicegov/status/1052578643480903688 ציוץ של משרד המשפטים ברשת החברתית טוויטר], 17 באוקטובר 2018.</ref> והשופט דוד רוזן.<ref>[https://twitter.com/GaliGnt/status/604985612685295616 ציוץ של כתבת וואלה! גלי גינת ברשת החברתית טוויטר], 31 במאי 2015.</ref>

ב-2014, לבקשת עיתון הארץ, התיר בית המשפט לפרסם כי בתיק חסוי שנוהל עשור קודם, בהובלת אפרים ברכה, ששימש ראש צוות חקירה ביחידה המרכזית של משטרת מחוז תל אביב, ועמו גז-איזנשטיין ששימשה כתובעת, בוצעה רשלנות חמורה אשר חשפה עד מדינה בסביבת העבודה בה פעל, וסיכנה את חייו ואף חיי משפחתו. בתגובה לחשיפה הגיבו משטרת ישראל ופרקליטות המדינה כי "עמדת המדינה הייתה ועודנה כי תנ"צ אפי ברכה, עו"ד אשרה גז והממונים עליהם, פעלו במקצועיות ובסבירות".

=== פרקליטת מחוז תל אביב (פלילי) ===
באפריל 2017 מונתה גז-איזנשטיין לתפקיד פרקליטת מחוז תל אביב (פלילי).<ref></ref> במסגרת תפקידה הייתה בין מקבלי ההחלטות בתיקי מותה של מזל הדדי, רצח דוד צ'צ'אשווילי,<ref></ref> ועוד.<ref></ref> בתחילת דצמבר 2019 הייתה בין מועמדי שר המשפטים אמיר אוחנה לתפקיד ממלא מקום פרקליט המדינה. זמן קצר לאחר מכן הסירה את מועמדותה לתפקיד, לדברי השר אוחנה, "הן מסיבות מקצועיות והן מסיבות אישיות".<ref></ref> 

במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם עניינים ופרסומה ברבים היה "מעשה שלא ייעשה".

== חיים אישיים ==
נשואה לאלי איזנשטיין ואם לשלושה. אחיה, נמרוד גז, שירת בשב"כ ולאחר מכן כראש מטה שר הביטחון אביגדור ליברמן<ref></ref> וכן כראש אגף במטה לביטחון לאומי.<ref></ref>

== קישורים חיצוניים ==
* [https://www.gov.il/he/Departments/General/tlv-criminal-about על אודות פרקליטות מחוז תל אביב (פלילי)], באתר משרד המשפטים
* 

== הערות שוליים ==

קטגוריה:פרקליטות מחוזיות
קטגוריה:פרקליטי מחוז תל אביב
קטגוריה:בוגרות אוניברסיטת בר-אילן: משפטים
קטגוריה:בוגרי אוניברסיטת בר-אילן: משפטים
קטגוריה:ישראליות שנולדו ב-1967
קטגוריה:ישראלים שנולדו ב-1967